b"\n_START_ARTICLE_\nEstadi Ram\xc3\xb3n de Carranza\n_START_SECTION_\nHist\xc3\xb2ria\n_START_PARAGRAPH_\nA principis de la d\xc3\xa8cada dels anys 50, en alguns sectors esportius de la ciutat de Cadis es debatia crear un estadi perqu\xc3\xa8 el club de la ciutat pogu\xc3\xa9s jugar els seus partits amb el suport dels seus aficionats. S'havia de triar entre dos empla\xc3\xa7aments, un als terrenys del camp de la Mirandilla i l'altre als terrenys del barri de la Laguna. Al final, s'escolliren els terrenys del nou barri de la Laguna i es comen\xc3\xa7aren les obres al mes de maig de 1954. L'any seg\xc3\xbcent, el 1955, finalitzaren les obres. Els arquitectes foren el senyor Manuel Mu\xc3\xb1oz Monasterio i el senyor Fern\xc3\xa1ndez Pujol._NEWLINE_El camp ocupava 26.400 m\xc2\xb2 (el terreny de joc era de 106m x 68m) i tenia una forma ovalada. L'estadi fou anomenat d'aquesta manera perqu\xc3\xa8 l'alcalde d'aquella \xc3\xa8poca es deia Ram\xc3\xb3n de Carranza._NEWLINE_El 3 de setembre de 1955 s'inaugur\xc3\xa0 l'estadi amb un torneig inaugural anomenat Trofeo Inaugural, entre el C\xc3\xa1diz Club de F\xc3\xbatbol i el FC Barcelona, que va guanyar l'equip catal\xc3\xa0 amb un contundent 0 a 4._NEWLINE_Fins a l'any 1984, no hi va haver modificacions, i aquell any es va remodelar el golf nord, en el qual es va aixecar un golf de nova construcci\xc3\xb3. Amb aquesta remodelaci\xc3\xb3 es va arribar a una capacitat de 23.000 persones. Tamb\xc3\xa9 es va plantejar en fer una segons fase de remodelaci\xc3\xb3 que consistia aixecar una construcci\xc3\xb3 al golf sud igual que la del golf nord, per\xc3\xb2 mai s'ha portat a cap._NEWLINE_L'any 1997 es va instal\xc2\xb7lar el marcador electr\xc3\xb2nic, que va substituir per les taules manuals. Aquest marcador no va durar gaire que es va avariar i en un temporal es va derrumbar i a causa d'aix\xc3\xb2 tornaren a les taules manuals._NEWLINE_El mar\xc3\xa7 de 2003 es van comen\xc3\xa7ar les obres de demolici\xc3\xb3 de l'estadi, ja que aixecarien un nou estadi als mateixos terrenys. L'1 de maig de 2004 es va obrir al p\xc3\xbablic la nova grada de Prefer\xc3\xa8ncia en el partit del Cadis contra el F.C C\xc3\xb2rdova. Encara que el golf sud va haver d'esperar a ser inaugurat fins al primer partit del Trofeu Ram\xc3\xb3n de Carranza aquell mateix any, el 2003._NEWLINE_L'any 2005 es va presentar la segona fase de remodelaci\xc3\xb3, que consistia en la remodelaci\xc3\xb3 del golf nord i la tribuna."